**DIRECȚIA TRANSPORT RUTIER**

**Informații privind examenul pentru obținerea**

**atestatului de lector în transportul rutier**

1. Data programată a examenului: 28 septembrie 2017
2. Ora: 14.00
3. Locul de desfășurare: Colegiul Tehnic "IULIU MANIU", Bulevardul Iuliu Maniu, nr. 381-391, Sector 6, București
4. Bibliografia de examen este prezentată în Anexa 1 la prezenta.
5. Dosarele pentru înscriere se pot depune la Ministerul Transporturilor – Registratura Generală de la Poarta G, (program l-j: 8:00 – 16:30; v: 8:00 – 14:00) sau se transmit prin poștă, la Ministerul Transporturilor – Direcția Transport Rutier, cu confirmare de primire. Adresa Ministerului Transporturilor: bd-ul Dinicu Golescu, nr. 38, Bucureşti, sector 1, cod poştal 010873.
6. Data limită până la care se primesc dosare: 18 septembrie 2017 (data de înscriere sau data poștei)
7. Perioadă pentru completarea dosarelor depuse: 15-25 septembrie 2017 (nu se acceptă completări cu documente emise ulterior datei de 18 septembrie 2017)
8. Nu vor fi înscriși pentru examen solicitanţii ale căror dosare sunt incomplete sau cuprind documente neconforme. Dosarul trebuie să cuprindă:
9. cerere în original, conform Anexei 2 la prezenta;
10. declaraţie pe propria răspundere în original, conform Anexei 3 la prezenta;
11. suport electronic (CD sau DVD) conţinând documentele scanate care demonstrează îndeplinirea condiţiilor prevăzute la art. 4 din Normele privind atestarea profesională a lectorilor necesari procesului de pregătire şi perfecţionare profesională a personalului de specialitate din domeniul transportului rutier aprobate prin OMT nr. 1213/2016, în funcţie de tipul de curs pentru care optează, respectiv:
    1. - diplomă de licență studii superioare și, după caz, dovada experienței profesionale(manager de transport/consilier siguranţă/profesor legislaţie/instructor auto), sau

atestatul de lector în transportul rutier deținut anterior și dovada activității ca lector în transportul rutier,

* 1. documentul care atestă absolvirea unui curs de pedagogie sau pentru formatori,
  2. după caz, permisul de conducere, față și verso,
  3. aviz medical și aviz psihologic privind aptitudinea pentru activitatea de lector /profesor,
  4. certificat de cazier judiciar în termen de valabilite, fără înscrisuri și istoricul sancțiunilor la regimul circulației rutiere în care să nu fi avut suspendat dreptul de a conduce autovehicule pe drumurile publice pentru consum de alcool în ultimele 6 luni sau de două ori în ultimii 5 ani şi nu a avut permisul de conducere anulat în ultimii 5 ani. .

1. La examen candidații se vor prezenta cu:
   1. actul de identitate în original,
   2. după caz, permisul de conducere în original și
   3. dovada achitării tarifului de examinare în contul Autorității Rutiere Române ARR: IBAN: RO58TREZ70120F335000XXXX - Trezorerie sector 1, CUI: 12059648
2. Examenul pentru obţinerea atestatului de lector în domeniul transportului rutier este compus din două probe, ambele obligatorii şi eliminatorii, după cum urmează:
3. un test tip grilă având 120 de întrebări cu patru variante de răspuns, din care una este corectă, timpul alocat pentru rezolvarea acestuia fiind de două ore. Candidatul trebuie să răspundă corect la minimum 80% din întrebări pentru a putea susţine proba următoare, respectiv:
4. un studiu de caz cu un subiect specific categoriei de atestat pentru obţinerea căruia se susţine examenul, care trebuie rezolvat de candidat în cel mult o oră, prin întocmirea unui plan de lecţie, şi care va fi urmat de prezentarea şi susţinerea orală a acestuia în faţa comisiei de examinare. Condiţia de promovare a acestei probe este obţinerea calificativului "admis", pentru care candidatul trebuie să demonstreze că are abilităţi pedagogice şi profesionale necesare desfăşurării activităţii de lector.